צועדים למען בעלי החיים: בתל אביב נערכה הערב (שבת) תהלוכה בהשתתפות 10,000 משתתפים, למען קידום זכויות בעלי החיים ולהגנה עליהם. פעילים מרחבי העולם הצטרפו לעמיתיהם בישראל כדי לעורר הד להפגנה. ynet העביר שידור חי מההפגנה.

למען בעלי החיים: אלפים צועדים בתל אביב (צילום: מתן טורקיה)

(צילום: עמותת אנונימוס לזכויות בעלי-חיים)

(צילום: מוטי קמחי)





(צילום: מוטי קמחי)





(צילום: מוטי קמחי)





(צילום: מוטי קמחי)





(צילום: מוטי קמחי)





(צילום: מוטי קמחי)





(צילום: מוטי קמחי)





המפגינים יצאו מגן מאיר וצעדו עד לכיכר רבין. על פי המארגנים מדובר במסר של "חמלה ואכפתיות כלפי בעלי החיים באשר הם", תחת הכותרת "זה בידיים שלנו". הם ניסחו כמה דרישות קונקרטיות שמקדם המצעד: החמרת הענישה למתעללים בבעלי חיים, הפסקת המשלוחים החיים של בעלי חיים, איסור מכירת פרוות בישראל והגדלת התקציב לעיקור וסירוס כלבים וחתולים והפסקת ההמתה יזומה של בעלי חיים בריאים במכלאות ובבתי המחסה.

המפגינים נשאו שלטים: "עוצרים את המשלוחים החיים", "אל תהיו דו פרצופיים, תנו לחיות לחיות", "די לניסויים בבע"ח", "למה לקחתם לי את אמא?" - מעל ציור של עגל, ועוד.

שתק במשך שנה למען זכויות בע"ח (צילום: אלי סגל)

בכיכר רבין נערכה עצרת שהנחתה מיקי חיימוביץ', בהשתתפות האמנים עלמה זוהר וגבע אלון. הנואמים המרכזיים בערב יהיו אינגריד ניוקירק, מנכ"לית ארגון PETA למען בעלי חיים וג'יימס אספי, אקטיביסט בינלאומי למען זכויות בעלי חיים. עמותות כמו ויגן פרנדלי, אנונימוס ותנו לחיות לחיות משתתפות אף הן באירוע.

אחת המפגינות, שיר, הסבירה: "באתי לתמוך בשחרור בעלי חיים מהמשלוחים החיים. לתמוך בהם כי אין להם אפשרות להמציע את קולם, אבל יש להם אותנו". אלה הוסיפה: "אין לנו זכות לפגוע בחלש. זה חייב להיפסק. חשוב למחות נגד תעשיית הבשר האכזרית".

ג'יימס אספי נאם באירוע: "כולנו אומרים שאנו אוהבים בעלי חיים וכולנו מתנגדים לאלימות נגד בעלי חיים, אבל אנחנו משלמים כדי להטיל מומים, לענות ולשחוט בעלי חיים עבור אוכל ומוצרים מהחי שלא רק שאיננו צריכים, אלא שמצבנו יהיו הרבה יותר טוב בלעדיהם. טבעונות היא כלל הזהב בפעולה. כל המהות שלה היא להתייחס לאחרים כפי שהיינו רוצים שיתייחסו אלינו.

טבעונות היא ההבדל בין שעבוד וחירות, בין עינוי ושלום, בין מוות וחיים".

רעות הורן, מנכ"לית עמותת אנונימוס לזכויות בעלי חיים, קראה בנאומה: "עשרות אלפי אנשים הגיעו לפה הערב כדי לדרוש את הדבר שאמור להיות מובן מאליו. לדרוש את מה שכל ילד וילדה לומדים כבר בגן! לא להתעלל בבעלי חיים. לא לכלוא אותם בכלובים, לא לחתוך להם איברים, לא לדחוס אותם למשאיות ואוניות צפופות ולטלטל אותם על פני יבשות וימים, לא לחשמל

אותם, לא לחטוף ולהרוג את התינוקות שלהם. באנו לדרוש צדק! באנו לדרוש חמלה!"

עומרי פז, מייסד ויגן פרנדלי וממארגני המצעד הסביר לפני האירוע: "אם יגיעו עשרות אלפי אנשים לכיכר ואנשים ייצאו לרחובות - זה כשלעצמו דבר מאוד חשוב ואפקטיבי. פגיעה עצומה בבעלי חיים מתקימת על בסיס יומי, ורוב השנה אנשים יושבים בבית, כותבים פוסט פה, עושים לייק שם. אנחנו רוצים שאנשים יהיו יותר אקטיביים, שיבינו שזה בידיים שלהם, שיפגינו ויצעקו, כי בעלי החיים לא יכולים להשמיע את קולם. זה תלוי בנו".